Seun (11) spring uit bus ná boeliery | Maroela Media
Die nooddienste ná die voorval op Route 81 in Walton County. (Foto: Facebook)
'n 11-jarige seun van die Amerikaanse deelstaat Georgia het uit 'n venster van 'n skoolbus gespring om weg te kom van boelies.
Die seun het verlede Woensdag uit die venster van die stilstaande skoolbus in 'n besige straat gespring. Hy het op die dak van 'n bakkie langs die bus te lande gekom voordat hy op die grond geval het. Sy elmboog is in die proses gebreek en hy het harsingskudding opgedoen.
Volgens die plaaslike verkeerspolisie het die seun uit die agtervenster van die skoolbus geklim en gespring toe die bus in Route 81 in Walton County by 'n verkeerslig stilgehou het berig The Telegraph.
Die kind het bo-op 'n stilstaande bakkie langs die bus geval voordat hy op die pad te lande gekom het. Hy is ná die voorval na 'n hospitaal geneem vir mediese behandeling.
Dion Murphy, die seun se pa, het intussen aan FOX 5 Atlanta gesê dié voorval volg ná maande se afknouery by Youth Middle School in die Walton County-skooldistrik.
Murphy het beeldmateriaal van die voorval onder oë gehad en sê een van die leerders op die skoolbus het "sy seun bespring" en hom "teen die venster vasgedruk" waarna sy seun geval het.
"Toe hy val, het 'n ander leerder sy skoen gegryp en in 'n desperate poging om weg te kom van die boeliery, het hy uit die venster gespring."
Die Walton County-skooldistrik het intussen aan The Independent gesê skool- en distriksamptenare is bewus van die aantygings van boeliery wat in verband met die voorval geopper is. "Die Walton County-skooldistrik duld geen boelies of teisterings van enige aard nie."
Die skooldistrik het voorts gesê die aantygings word in 'n ernstige lig beskou en sal aandag kry.
Murphy het egter aan FOX 5 gesê dat hy al twee vergaderings met die skool belê het oor boeliery . Amptenare het volgens hom egter versuim om op te tree.
"Daar is meer [beeldmateriaal van die afknouery] en daarom is ek so ontsteld omdat die skool nagelaat het om iets aan die afknouery te doen… My seun kon sy lewe verloor het."
Verpleegster sit lank ná reeksmoorde op pasiënte
Pateties, hoop die skool word deur die pa aangekla
Bie jammer vir daardie seun en sterkte vir hom en sy ouers. My kleindogter was net so geboelie in die laerskool. Ek was gereeld by die skool en elke keer is daar belowe deur die adjunk hoof, hy sal hulle ouers in roep. Net nooit gebeur nie en die boeliery het nie gestop nie. Want hulle was goeie rugby en krieketspelers asook mnr die adjunkhoof se witbroodjies. Tot ek eendag daar in gebars het by die skool en gese nou gaan ek polisie en onderwys department toe, toe kon die mnr hulle vinnig stop sit. Want dit is nie in… Lees meer »
Miskien moet mens by die boelies se ouers begin. Swak dissipline hét 'n oorsaak. Sogenaamde "menseregte" staan ook nie onskuldig nie.
Die skool en die kinders moet aangekla word. As die kinders te jonk is moet hulle ouers aangekla word vir poging tot moord. Die skool boeliery word nou 'n algemene ding. As die pa bewyse het, en hy was al vantevore bydi skool, moet die skool ook regtelik aangevat word.
Jy sien dit is altyd die owerhede is altyd bewis van boeiliery maar doen absoluut niks tot n kind dood is. Dan skielik iets doen. Elke kind wat kla moet aandag kry. Ons as groot mens is daar om kinders te help